Diari Oficial de la Generalitat Valenciana


Sumari del DOGV 8305, del 29-05-2018 (2018/4929)

Notificació de la sentència dictada en el judici ordinari número 1203/2011 .
----------------------------------------------------------------------------

### Dades del document

Número de DOGV
:   8305

Data del DOGV
:   29-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4929


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el judici ordinari número 1203/2011 . [2018/4929]  
En aquest procediment de judici ordinari número 1203/2011, seguit a instàncies de la Comunitat de Propietaris avinguda Neptú, 25, contra Bankinter, SA, i Miguel Ángel Lacruz Gil s'ha dictat la sentència, que literalment diu el següent:  
  
«Sentència número 70/2014  
 Massamagrell, 25 de març de 2014.  
  
Carola Soria Piquer, jutgessa del Jutjat de Primera Instància i Instrucció número 1 de Massamagrell i el seu partit, ha vist aquestes actuacions de judici ordinari seguides en aquest jutjat amb el número 1203/2011, a instàncies de la comunitat de propietaris urbanització Puebla Nueva de la Pobla de Farnals, sítia en l'avinguda Neptú, 25, (València), representada per la procuradora dels tribunals Rosa María Gomis Sanchis i defesa pel lletrat Luis Vicent Boscá, contra Miguel Ángel Lacruz Gil, en situació legal de rebel·lia, i l'entitat Bankinter, SA, representada per la procuradora Susana Pérez Navalón, en virtut dels següents,  
  
Dispositiva  
Estime la demanda interposada a instàncies de la comunitat de propietaris urbanització Puebla Nueva de la Pobla de Farnals, sítia a l'avinguda Neptú, 25, (València), representada per la procuradora dels tribunals Rosa María Gomis Sanchis, contra Miguel Ángel Lacruz Gil, en situació legal de rebel·lia, i l'entitat Bankinter, SA, representada per la procuradora Susana Pérez Navalón, i en conseqüència:  
A) Condemne Miguel Ángel Lacruz Gil a pagar a l'actora la suma de 1.213,51 euros, en concepte de quotes impagades de despeses de la comunitat, així com al pagament dels interessos meritats des de la data d'interposició de la demanda;  
B) Declare la preferència del crèdit de la comunitat respecte de la hipoteca a favor de Bankinter, SA, que grava el bungalou número 30 de la urbanització Puebla Nueva de la Pobla de Farnals, sítia en l'avinguda Neptú, 25, (València), per import de 1.213,51 euros, quantitat corresponent a l'última anualitat i l'anualitat en curs  
C) Condemne Miguel Ángel Lacruz Gil al pagament a costes processals d'aquest plet.  
  
Contra aquesta resolució pot interposar-se recurs d'apel·lació en el termini de 20 dies des de la seua notificació, del qual coneixerà, si fa el cas, l'Audiència Provincial de València.  
Així, aquesta és la meua sentència, mentre jutge definitivament en primera instància, pronuncie, mane i firme.»  
Publicació. L'anterior sentència ha sigut llegida i publicada en el dia de la seua data per la jutgessa que la subscriu mentre celebrava audiència pública, en done fe.  
Atés que el demandat, Miguel Ángel Lacruz Gil, es troba en parador ignorat, expedisc aquest edicte a fi que li valga de notificació de forma deguda.  
  
Massamagrell, 17 de maig de 2018.- La lletrada de l'Administració de justícia: María Sofía Parrilla Galdón.